**MARTIE 2023**

**ASOCIAȚIA DE DEZVOLTARE INTERCOMUNITARĂ**

**ECOLECT MUREȘ**



Secțiunea B – CAIET DE SARCINI

*A picture containing table

Description automatically generated*

Nr. de înregistrare

\_\_\_\_\_\_\_\_\_\_ / \_\_\_\_\_\_\_\_\_\_\_\_\_

Aprobat

**Președinte A.D.I. ECOLECT MUREȘ**

**Péter Ferenc**

**Secțiunea B1**

**CAIET DE SARCINI pentru delegarea gestiunii activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al județului Mureș - Zona 2 - Târgu Mureș**

Valoarea Totală estimată a Contractului (VteC): **219.423.517,16** lei fără TVA

Valoarea estimată Anuală a Contractului (VAC): **27.427.939,65** lei fără TVA / an

Durata contractului: **8** ani

Procedura: **Licitație deschisă**

Consultant: **ALEXIAS COMIMPEX S.R.L.**

**Colectivul tehnic de elaborare a documentației:**

|  |  |  |
| --- | --- | --- |
| *Consultant: ALEXIAS COMIMPEX S.R.L.* | **Milășan Florin-Ovidiu** |  |
|  | **Baciu Sergiu Viorel** |  |
| *Verificat: A.D.I. ECOLECT MUREȘ* | **.........................** |  |
| *Avizat: A.D.I. ECOLECT MUREȘ* | **.........................** |  |

Cuprins

[Capitolul I – Obiectul Caietului de Sarcini 3](#_Toc127298834)

[Capitolul II – Context general și legislația aplicabilă 4](#_Toc127298835)

[Capitolul III – Cerințe organizatorice minimale 6](#_Toc127298836)

[Capitolul IV – Colectarea deșeurilor 15](#_Toc127298837)

[Capitolul V – Amenajarea bazei de lucru 23](#_Toc127298838)

[Capitolul VI – Implementarea unui sistem informatic 24](#_Toc127298839)

[Capitolul VII – Securitatea obiectivelor 26](#_Toc127298840)

[Capitolul VIII – Operațiuni de urgență 26](#_Toc127298841)

[Capitolul IX – Determinări privind compoziția deșeurilor 26](#_Toc127298842)

[Capitolul X – Monitorizarea activității de către Autoritatea Contractantă 27](#_Toc127298843)

[Capitolul XI – Intervenții la sesizări, reclamații, solicitări 28](#_Toc127298844)

[Capitolul XII – Măsuri de informare a populației și conștientizare 29](#_Toc127298845)

[Capitolul XIII – Tarife. Valoarea Contractului. Ajustarea / modificarea tarifelor 30](#_Toc127298846)

[Capitolul XIV – Acorduri cu terți operatori economici aflate în sarcina Operatorului 33](#_Toc127298847)

[Capitolul XV – Modul de alocare a riscurilor asociate activității delegate 33](#_Toc127298848)

[Capitolul XVI – Raportarea în cadrul contractului 34](#_Toc127298849)

[Capitolul XVII – Anexe 35](#_Toc127298850)

# **Capitolul I – Obiectul Caietului de Sarcini**



Prezentul Caiet de sarcini stabileşte condiţiile de desfăşurare a activităţilor specifice serviciului de salubrizare, stabilind nivelurile de calitate şi condiţiile tehnice necesare funcţionării acestui serviciu în condiţii de eficienţă şi siguranţă.



Prezentul Caiet de sarcini a fost elaborat spre a servi drept documentaţie tehnică şi de referinţă în vederea stabilirii condiţiilor specifice de desfăşurare a serviciului de salubrizare, indiferent de modul de gestiune adoptat.



Caietul de sarcini face parte integrantă din documentaţia necesară desfăşurării activităţilor specifice serviciului de salubrizare, respectiv activitatea generală prevăzută la art. 2 alin. (3) lit. a) din Legea nr. 101 / 2006 (r) – Legea serviciului de salubrizare a localităților:

*a) colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat.*

(1) Prezentul Caiet de sarcini conţine specificaţiile tehnice care definesc caracteristicile referitoare la nivelul calitativ, tehnic şi de performanţă, siguranţa în exploatare, precum şi sistemele de asigurare a calităţii, terminologia, condiţiile pentru certificarea conformităţii cu standarde relevante sau altele asemenea.

(2) Specificaţiile tehnice se referă, de asemenea, la algoritmul executării activităţilor, la verificarea, inspecţia şi condiţiile de recepţie a lucrărilor, precum şi la alte condiţii ce derivă din actele normative şi reglementările în legătură cu desfăşurarea serviciului de salubrizare, respectiv activitatea specifică definită la art. 3 din prezentul Caiet de sarcini.

(3) Caietul de sarcini precizează reglementările obligatorii referitoare la protecţia muncii, la prevenirea şi stingerea incendiilor şi la protecţia mediului, care trebuie respectate pe parcursul prestării serviciului/activităţiilor descrise conform art. 3 şi care sunt în vigoare.



Termenii, definițiile şi abrevierile utilizate la nivelul documentației tehnice sunt prevăzuți / prevăzute în **Anexa 1** la Caietul de Sarcini – **(”TERMENI, DEFINIȚII, ABREVIERI UTILIZAȚI / UTILIZATE”)**.

# **Capitolul II – Context general și legislația aplicabilă**

1. **Activitățile specifice care fac obiectul contractului de delegare**

(1) Asociația de Dezvoltare Intercomunitară **„ECOLECT MUREȘ”**, cu sediul administrativ în **TÂRGU MUREȘ**, str. Primăriei, nr. **2**, în calitate de **Achizitor (Autoritate Contractantă / DELEGATAR)**, luând act de obligațiile atribuite legal cu privire la serviciul public de salubrizare intenționează, pe seama și în numele UAT-urilor arondate ZONEI 2, atribuirea unui Contract de delegare a gestiunii activității generale de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat.

(2) Conform prevederilor Legii nr. 101 / 2006 (r) – Legea serviciului de salubrizare a localitățiilor, operatorul delegat cu gestiunea activității specifice de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat din Zona 2 va avea obligația prestării activitățiilor specifice, ca parte a activității generale, conform celor prevăzute în **Anexa 2** la Caietul de Sarcini – **(”ACTIVITĂȚI SPECIFICE ȘI TARIFE DISTINCTE”)**.

Pentru atingerea scopurilor menționate, activitățile serviciului se vor desfășura cu respectarea unor condiții minimale, referitor la exploatarea, întreţinerea şi reparaţia instalaţiilor şi utilajelor cu personal autorizat, în funcţie de complexitatea instalaţiei şi specificul locului de muncă, respectarea indicatorilor de performanţă şi calitate stabiliţi prin contractul de delegare a gestiunii şi precizaţi în regulamentul serviciului de salubrizare, aplicarea de metode performante de management care să conducă la reducerea costurilor de operare, o dotare proprie cu instalaţii şi echipamente specifice necesare pentru prestarea activităţilor în condiţiile stabilite prin contract sau prin hotărârea de dare în administrare, cu respectarea în totalitate a cerințelor organizatorice minimale, conform Capitolului III din prezentul Caiet de sarcini.

1. **Durata de derulare a contractului**

Prin procedura inițiată, de delegare a gestiunii serviciului public de salubrizare, respectiv a activității generale de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, **ADI „ECOLECT MUREȘ”** urmărește să asigure continuitatea desfășurării serviciului, cu scopul îmbunătățirii calității vieții pentru utilizatorii serviciului – cetățenii UAT-urilor încadrate în Zona 2 – Târgu Mureș, pentru perioada supusă delegării, respectiv **8 ani (96 luni)** de la data atribuirii Contractului.

1. **Categoriile de deșeuri care fac obiectul contractului de delegare**

Categoriile de deșeuri ce vor fi colectate separat de pe teritoriul unităților administrativ-teritoriale din Zona 2 – Târgu Mureș și transportate la stațiile/instalațiile de tratare, respectiv depozitul final sunt prevăzute în **Anexa 2** la Caietul de Sarcini – **(”ACTIVITĂȚI SPECIFICE ȘI TARIFE DISTINCTE”)**.

1. **Legislația aplicabilă**

Prezentul caiet de sarcini a fost întocmit în concordanță cu necesitățile obiective ale **ADI „ECOLECT MUREȘ”**, pe baza legislației în vigoare și cu respectarea regulilor de bază precizate în caietul de sarcini – cadru al serviciului de salubrizare, conform Ordinului Președintelui A.N.R.S.C. nr. 111/2007 privind aprobarea Caietului de sarcini-cadru al serviciului de salubrizare a localităţilor. Activitățile serviciului se vor realiza în conformitate cu:

1. Legea nr. 74/2019 privind gestionarea siturilor potențial contaminate și a celor contaminate, cu modificările și completările ulterioare;
2. Legea nr. 225/2016 pentru modificarea și completarea Legii serviciilor comunitare de utilități publice nr. 51/2006, cu modificările și completările ulterioare;
3. Legea nr. 101/2016 privind remediile şi căile de atac în materie de atribuire a contractelor de achiziţie publică, a contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcţionarea Consiliului Naţional de Soluţionare a Contestaţiilor, cu modificările și completările ulterioare;
4. Legea nr. 98/2016 privind achizițiile publice, cu modificările și completările ulterioare;
5. Legea nr. 249/2015 privind modalitatea de gestionare a ambalajelor și a deșeurilor de ambalaj, cu modificările și completările ulterioare;
6. Legea nr. 99/2014 pentru modificarea și completarea Legii salubrizării localităților nr.101/2006;
7. Legea nr. 51/2006 a serviciilor comunitare de utilități publice, republicată, cu modificările și completările ulterioare;
8. Legea nr. 101/2006 a serviciului de salubrizare a localităților, republicată, cu modificările și completările ulterioare ;
9. Legea nr. 462/2002 pentru aprobarea Ordonanţei Guvernului nr. 50/2000 privind măsurile de colaborare dintre Ministerul Sănătăţii şi autorităţile administraţiei publice locale în aplicarea reglementărilor din domeniul sănătăţii publice, cu modificările și completările ulterioare;
10. Ordonanța de urgență a Guvernului nr. 133/2022 pentru modificarea și completarea Ordonanței de urgență a Guvernului nr. 92/2021 privind regimul deșeurilor, precum și a Legii serviciului de salubrizare a localităților nr. 101/2006, cu modificările și completările ulterioare;
11. Ordonanța de urgență a Guvernului nr. 92/2021 privind regimul deșeurilor, cu modificările și completările ulterioare;
12. Ordonanța de urgență a Guvernului nr. 74/2018 pentru modificarea și completarea Legii nr. 211/2011 privind regimul deșeurilor, a Legii nr. 249/2015 privind modalitatea de gestionare a ambalajelor și a deșeurilor de ambalaje și a Ordonanței de urgență a Guvernului nr. 196/2005 privind Fondul pentru mediu, cu modificările și completările ulterioare;
13. Hotărârea Guvernului nr. 246/2006 pentru aprobarea Strategiei Națională privind accelerarea dezvoltării serviciilor comunitare de utilități publice;
14. Ordinul Ministrului Sănătății nr. 119/04.02.2014 pentru aprobarea Normelor de igienă şi sănătate publică privind mediul de viaţă al populaţiei;
15. Ordinul Președintelui A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, cu modificările și completările ulterioare;
16. Ordinul Președintelui A.N.R.S.C. nr. 111/2007 privind aprobarea Caietului de sarcini – cadru al serviciului de salubrizare a localităților;
17. Hotărârea Adunării Generale a membrilor asociați din ADI ECOLECT MUREȘ nr. 7/2016 privind aprobarea Regulamentului Serviciului Public de Salubrizare a Localităților din Județul Mureș;

# **Capitolul III – Cerințe organizatorice minimale**

1. **Dispoziții generale**

(1) **OPERATORUL** delegat cu activitatea generală de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al județului Mureș - Zona 2 - Târgu Mureș va asigura:

1. respectarea legislației, normelor, prescripțiilor și regulamentelor privind igiena muncii, protecția muncii, gospodărirea apelor, protecția mediului, urmărirea comportării în timp a construcțiilor, prevenirea și combaterea incendiilor;
2. exploatarea, întreținerea și reparația echipamentelor și utilajelor cu personal autorizat în funcție de complexitatea acestora și specificul locului de muncă;
3. respectarea indicatorilor de performanță și calitate stabiliți prin contract și precizați în Regulamentul serviciului de salubrizare;
4. furnizarea către ADI „ECOLECT MUREȘ”, respectiv A.N.R.S.C., a informațiilor solicitate și a accesului la documentațiile și la actele individuale pe baza cărora prestează serviciul de salubrizare, în condițiile legii;
5. respectarea angajamentelor luate prin contractul de prestare a serviciului de salubrizare;
6. prestarea serviciului de salubrizare către toți utilizatorii din Zona 2 – Târgu Mureș, colectarea întregii cantități de deșeuri care fac obiectul delegării și lăsarea în stare de curățenie a spațiului destinat depozitării recipientelor de colectare;
7. aplicarea de metode performante de management, care să conducă la reducerea costurilor de operare;
8. dotarea utilizatorilor cu mijloace de realizare a colectării separate, etanșe și adecvate mijloacelor de transport pe care le are în dotare;
9. înlocuirea mijloacelor de colectare care prezintă defecțiuni sau neetanșeități până la remedierea acestora;
10. elaborarea planurilor anuale de revizii, întreținere și reparații la recipientele achiziționate și puse la dispoziția utilizatorilor și la utilajele folosite în fluxul tehnologic;
11. realizarea unui sistem de evidență a sesizărilor și reclamațiilor și de rezolvare operativă a acestora și posibilitatea interconectării cu platformele informatice și/sau aplicațiile ADI „ECOLECT MUREȘ” și/sau ale direcțiilor din subordine;
12. evidența digitalizată a orelor de funcționare a utilajelor (ex. orele de ridicare a deșeurilor) și a traseelor parcurse; la solicitarea Delegatarului va furniza raportarea în format letric cu privire la orele de funcționare a utilajelor și la traseele parcurse;
13. ținerea unei evidențe pe suport letric și digital a gestiunii deșeurilor și raportarea situației periodic, autorităților competente, conform reglementărilor în vigoare și a cerințelor contractuale;
14. Sistemul GPS și rapoartele acestuia vor fi configurate, modificate și/sau, după caz, actualizate conform codurilor de stradă furnizate de **AUTORITATEA CONTRACTANTĂ**;
15. asigurarea personalului necesar pentru prestarea activităților asumate prin contract;
16. conducerea operativă prin dispecerat propriu și asigurarea mijloacelor tehnice și a personalului de intervenție necesar pentru îndeplinirea la un nivel corespunzator de calitate a obiectivelor prezentului contract;
17. o dotare proprie cu instalații și echipamente specifice necesare pentru prestarea activităților în condițiile stabilite prin contract;
18. accesul **AUTORITĂȚII CONTRACTANTE**, cât și a reprezentanților UAT-urilor membre din Zona 2 la aplicația GPS de monitorizare a tuturor activităților delegate;
19. dezvoltarea pe baza resurselor financiare proprii a unei platforme de monitorizare on-line (program software) prin intermediul căreia **AUTORITATEA CONTRACTANTĂ** să aibă acces la toate operațiunile realizate de către operator, astfel încât să se poată urmări în timp real îndeplinirea sau nu a indicatorilor de performanță.

(2) Obligațiile și răspunderile personalului operativ al **OPERATORULUI** sunt cuprinse în Regulamentul serviciului.

1. **Perioada de mobilizare. Începerea executării contractului.**

(1) Durata Contractului de delegare a gestiunii este de **96** de luni de la Data de Incepere a Contractului şi va expira în ultima zi din ultima lună a termenului de **96** de luni.

(2) ”Data de Începere a Contractului” este ulterioară ”Datei Intrării în Vigoare a Contractului” și înseamnă data notificată de către Delegatar în **Ordinul de Începere a prestării Serviciului de Salubrizare** la Contract, după îndeplinirea cerințelor prevăzute în Perioada de Mobilizare.

(3) ”Data Intrării în Vigoarea Contractului” înseamnă *”Data Semnării Contractului”*, dată la care Contractul va intra în vigoare.

(4) Între ”*Data Semnării Contractului*” şi ”Data de Începere a Contractului”, se întinde Perioada de Mobilizare. Perioada de mobilizare va fi de **maxim 180 de zile calendaristice** începând cu a doua zi după semnarea Contractului de delegare.

(5) În timpul Perioadei de mobilizare, **OPERATORUL** se va pregăti pentru executarea serviciilor, având obligația realizării activitățiilor minimale prezentate în **Anexa 3** la Caietul de Sarcini – **(”PERIOADA DE MOBILIZARE. SANCȚIUNI PENTRU NEÎNDEPLINIREA OBLIGAȚIILOR DIN PERIOADA DE MOBILIZARE”)**.

(6) În timpul perioadei de mobilizare, **OPERATORUL** va furniza **DELEGATARULUI**, săptămânal, un raport intermediar de progres care va include minim următoarele informații:

* programul de mobilizare al proiectului și progresele efectiv înregistrate la data respectivă (toate activitățiile vor fi cuantificabile și verificabile);
* devieri de la programul de mobilizare, motive și măsuri de soluționare;
* detalii privind statusul obținerii licenței de la ANRSC;
* detalii privind achiziția recipientelor;
* detalii asupra implementării sistemului informatic;
* situația personalului angajat, încadrați ca operativitate strict numai pe Contractul de delegare a gestiunii servicului pentru Zona 2;
* situația echipamentelor și a vehiculelor;
* alte informații, dacă este cazul.

(7) Rapoartele intermediare vor fi transmise în maxim două zile de la încheierea fiecărei perioade de raportare, în format letric (trei exemplare) și format electronic.

(8) În perioada de mobilizare, în termen de 5 zile lucrătoare de la data semnării contractului de achiziţie publică, **OPERATORUL** va avea obligația constituirii ”Garanției de bună execuție (GBE)”. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică.

(9) **Ordinul de Începere a prestării Serviciului de Salubrizare** se va emite NUMAI după îndeplinirea în procent de 100% a tuturor activitățiilor prevăzute în **Anexa 3** la Caietul de Sarcini – **(”PERIOADA DE MOBILIZARE. SANCȚIUNI PENTRU NEÎNDEPLINIREA OBLIGAȚIILOR DIN PERIOADA DE MOBILIZARE”).**

(10) Nerespectarea termenelor propuse în Anexa 3 la Caietul de Sarcini, de catre Delegat, dă dreptul Delegatarului la aplicarea de penalități conform celor detaliate în Anexa 3, iar în cazul neîncadrării în termenul maximal de 180 de zile Contractul se consideră încetat de drept, fără altă formalitate decât notificarea în acest sens din partea Delegatarului către Delegat, cu 3 (trei) Zile înainte de data la care se va considera încetat Contractul, executarea Garanției de bună execuție și solicitarea de eventuale daune interese (dacă este cazul).

(11) Perioada de mobilizare poate fi micșorată dacă sunt indeplinite cerintele instituite în sarcina Delegatului într-un termen mai mic de **180** zile de la data semnării contractului.

(12) Dacă obligațiile propuse pentru perioada de mobilizare vor fi realizate în termenul maximal de **180 de zile** sau mai repede, conform alin. (11), părțile vor întocmi un proces-verbal de constatare a îndeplinirii obligațiilor, iar Delegatarul va emite **Ordinul de Începere a prestării Serviciului de Salubrizare.**

1. **Autorizații și licențe**

(1) Ulterior atribuirii contractului, în perioada cuprinsă de la semnarea acestuia și intrarea in vigoare efectivă - pe perioada de mobilizare - **OPERATORUL** este obligat să obțină următoarele documente, cu termen de valabilitate pe toata perioada Contractului:

* Autorizație de la Agenția pentru Protecția Mediului, in baza prevederilor Ordinului nr. 1798/2007 pentru aprobarea Procedurii de emitere a autorizatiei de mediu, actualizat – art. 23, Anexa 1;
* Autorizație de la Direcția de Sănătate Publică, in baza prevederilor O.M.S. nr. 1030/2009 privind aprobarea procedurilor de reglementare sanitara pentru proiectele de amplasare, amenajare, construire si pentru functionarea obiectivelor ce desfasoara activitati cu risc pentru starea de sanatate a populatiei;
* Licențele eliberate de Autoritatea Națională de Reglementare pentru Serviciile Comunitare de Utilități Publice sau alt organism sau organisme împuternicite de lege să exercite această obligație, pentru activitățile de salubrizare, în baza Legii nr. 101/2006 a serviciului de salubrizare a localităţilor, republicată, cu modificările și completările ulterioare;
* Orice alte permise, aprobări sau autorizații, inclusiv autorizația de funcționare, autorizația de gospodărire a apelor, autorizația de transport - în conformitate cu prevederile legale;

1. **Operare și întreținere**

(1) Activitatea de întreținere și operare a echipamentelor, recipientelor și vehiculelor este în sarcina **OPERATORULUI.**

(2) **OPERATORUL** va înlocui orice echipament, recipient (sau componentă) și/sau orice vehicul necesar pentru operare, pe propria cheltuială. Reparațiile/înlocuirile se vor realiza atât în urma inspecțiilor realizate de către **OPERATOR** cât și în baza unei notificări transmisă în format letric sau digital, prin orice mijloc de comunicare, de către **AUTORITATEA CONTRACTANTĂ**. Înlocuirile necesare se vor realiza în maxim 48 de ore de la constatarea deteriorării/primirea notificării cu privire la deteriorare. În cazul reparațiilor, operatorul va asigura de îndată un echipament / recipient / mașină care să îl / o înlocuiască pe cel/cea deteriorat/deteriorată pe durata reparației.

(3) Operațiile de întreținere vor avea în vedere protecția mediului. Se va acorda o atenție deosebită manipulării combustibililor și lubrifianților (benzină, petrol, GPL și ulei) și solvenților pentru a preveni vărsarea acestora și infiltrarea lor în sol și va răspunde în nume propriu pentru încălcarea normelor legale privind protecția mediului atât în fața Delegatarului cât și față de celelalte autorități competente.

(4) **OPERATORUL** trebuie să reducă la minimum posibilitatea antrenării de către vânt a deșeurilor și va lua toate măsurile necesare pentru a evita împrăștierea deșeurilor.

(5) **OPERATORUL** va opera baza de lucru și punctele de lucru, după caz, în așa fel încât să minimizeze mirosurile generate în urma gestionării deșeurilor sau altor elemente asociate.

1. **Programul de lucru și programul de funcționare**

(1) **OPERATORUL** va respecta legislația națională și europeană referitoare la programul de lucru al angajaților și va garanta pentru asigurarea continuității și permanenței numărului de angajați necesari desfășurării activităților prestate.

(2) Programul de funcționare, respectiv orele efective de colectare de pe rute va fi stabilit, în Perioada de Mobilizare, de comun acord cu **AUTORITATEA CONTRACTANTĂ**.

(3) Programul de lucru și programul de funcționare se vor modifica și/sau actualiza, după caz, pe toată perioada de derulare a Contractului în conformitate cu legislația în vigoare și în baza clauzelor contractuale.

1. **Personal și instructaj**

(1) **OPERATORUL** va elabora și păstra o listă actualizată a tuturor resurselor umane angajate în scopul furnizării/prestării serviciului de salubrizare. Lista va menționa numele tuturor angajaților și categoria lor de muncă. Calificările profesionale și istoricul locurilor de muncă trebuie precizate în cazul personalului de conducere.

(2) Personalul minim cheie obligatoriu pe care **OPERATORUL** trebuie să îl asigure este: manager de contract, responsabil tehnic, responsabil protecția și securitatea muncii și PSI, responsabil calitate și protecția mediului.

(3) **OPERATORUL** își va angaja propria echipă și va fi responsabil de comportamentul acesteia pe timpul desfășurării activității. Toți salariații trebuie să dețină calificări relevante și vor fi instruiți în mod corespunzător și calificați pentru sarcinile lor și trebuie să fie informați cu privire la utilizarea în siguranță a echipamentelor, mașinilor și a vehiculelor aflate în sarcina lor pentru a se asigura că acestea sunt exploatate și întreținute în conformitate cu cerințele contractuale.

(4) **OPERATORUL** trebuie să poată în orice moment să înlocuiască membrii din echipă în caz de concediu, boală etc. Orice membru al echipei, care poate intra în contact direct cu producătorii de deșeuri trebuie să fie capabil să înțeleagă, vorbească și să citească în limba română.

(5) **OPERATORUL** va face cunoscută **AUTORITĂȚII CONTRACTANTE** persoana care va gestiona și supraveghea prestarea serviciului în numele său. În absența (pe motiv de concediu, boală etc.) a persoanei astfel autorizate, trebuie precizat numele înlocuitorului.

(6) Persoana cu responsabilități de conducere trebuie să fie autorizată să negocieze și să încheie acorduri cu privire la executarea lucrărilor cu efect de angajare față de **AUTORITATEA CONTRACTANTĂ**. Când **AUTORITATEA** o solicită, el trebuie să poată fi contactat și să fie la locul convenit într-un termen rezonabil, în funcție de amploarea problemei.

(7) Periodic, **OPERATORUL** va efectua instructaje suplimentare pentru ca personalul să fie permanent la curent cu aspectele operaționale, de sănătate și siguranță în muncă și de protecția mediului, precum și orice alte aspecte în legătură cu care personalul **OPERATORULUI** trebuie instruit conform contractului încheiat cu **AUTORITATEA CONTRACTANTĂ**.

(8) **OPERATORULUI** și echipei sale nu li se permite să vândă sau să distribuie în niciun alt mod deșeurile colectate, fără permisiunea **AUTORITĂȚII CONTRACTANTE**.

(9) În timpul executării serviciilor, echipei **OPERATORULUI** nu îi este permis să ceară sau să primească vreo formă de compensație sau gratificații din partea cetățenilor sau a altor producători de deșeuri în scopul extinderii sau îmbunătățirii calității serviciului. Dacă o astfel de practică iese la iveală, **OPERATORUL** va lua măsurile legale care se impun cu privire la personalul implicat.

1. **Identitatea firmei și identificarea personalului**

(1) **OPERATORUL** va funcționa sub numele propriei firme sau a liderului asocierii, după caz, marcând tot echipamentul, vehiculele, publicațiile cu același logo sau slogan. Personalul operațional va purta îmbrăcămintea operatorului economic în timpul orelor de program. Vestimentația personalului operatorului va avea inscripționat, pe spate, brațul drept și pe piept, un număr de identificare al angajatului.

(2) **OPERATORUL** va furniza personalului carduri de identificare, conținând numele, fotografia, și numărul de identificare și le va cere să poarte aceste carduri de identificare pe toată perioada lucrului, în scopuri de monitorizare.

1. **Echipament de protecție și de siguranță**

(1) **OPERATORUL** este responsabil cu desfășurarea tuturor operațiunilor și activităților în conformitate cu prevederile legale și normele proprii privind sănătatea și securitatea în muncă.

(2) Prevenirea incendiilor și măsurile de protecție vor fi asigurate și menținute conform legislației românești și a practicilor internaționale.

1. **Sistemul de management calitate / mediu**

(1) **OPERATORUL** va demonstra că implementează pe toată durata contractului sisteme de management conform cerințelor standardelor ISO 9001 și ISO 14001 (ultima ediție a standardelor) sau echivalent.

(2) Sistemul/sistemele de management vor acoperi în mod obligatoriu toate activitățile desfășurate de **OPERATOR** pentru și în legătură cu Contractul de delegare.

(3) **OPERATORUL** trebuie să pună la dispoziția **AUTORITĂȚII CONTRACTANTE**, la cerere, Manualul sau, după caz, Manualele cuprinzând toate procedurile, planurile și/sau instrucțiunile de lucru, formulare și manualele subsecvente aferente sistemului de management, raportat la activitățiile prestate.

(4) **OPERATORUL** va avea în vedere la proiectarea sistemelor de management cerințele **AUTORITĂȚII CONTRACTANTE** privind raportarea.

(5) **OPERATORUL** trebuie să se asigure că toate serviciile sunt furnizate în condițiile respectării standardelor de calitate, mediu și sănătate ocupațională proprii.

1. **Controlul și monitorizarea de mediu**

(1) **OPERATORUL** va respecta, acolo unde este cazul (ex. baza de lucru și punctele de lucru, după caz), cerințele privind monitorizarea, stabilite prin Autorizația de mediu, Autorizația de Gospodărire a Apelor, precum și orice altă cerință suplimentară impusă de o autoritate competentă (din domeniul protecției mediului, gospodăririi apelor sau sănătății publice) privind exploatarea în regim normal a obiectivelor.

(2) Monitorizarea va fi realizată utilizând serviciile unor laboratoare de încercări (interne sau terță parte) acreditate SR EN ISO 17025:2018 sau echivalent.

1. **Cerințe privind utilajele/autovehiculele**

(1) **OPERATORUL** va face dovada deținerii, în oricare din formele admise *(proprietate, închiriere, leasing, etc)* a utilajelor necesare pentru operațiunile de colectare și transport, respectiv minim următoarele categorii de autovehicule:

* Autogunoiere (compactoare) de capacitate mică, medie și mare *(se va ține cont de Anexa unde sunt prezentate lista străzilor cu restricții de gabarit);*
* Autovehicule de transport containere abroll, inclusiv containere abroll, pentru transportul deșeurilor voluminoase;
* Autovehicule de transport pentru colectarea deșeurilor periculoase;
* Autovehicule de transport pentru colectarea deșeurilor textile;
* Încărcător frontal;
* Autospecială de transport deșeuri echipată cu macara pentru ridicarea deșeurilor din containerele subterane;
* Autovehicul special pentru spălarea și curățarea recipientelor.

(2) La nivelul propunerii tehnice, **OFERTANTUL** va demonstra faptul că va putea deține parcul auto propus în conformitate cu toate **datele de intrare** specifice prezentate în **Anexa 4** la Caietul de Sarcini **– (”DATE DE INTRARE”)**.

(3) **OPERATORUL** va asigura din punct de vedere cantitativ și calitativ utilajele necesare, conform celor asumate prin ofertă raportat la performanțe, pe întreaga perioadă de delegare a serviciilor în vederea realizării contractului la parametrii stabiliți prin documentația de atribuire și a respectării indicatorilor de performanță.

(4) **OPERATORUL** va furniza **AUTORITĂŢII CONTRACTANTE** o listă detaliată cu utilajele pe care intenţionează să le furnizeze pe timpul prestării serviciilor, pentru toate categoriile de deşeuri colectate, ținând cont de cerințele minime din Caietul de sarcini.

(5) Utilajele / autospecialele de transport deșeuri, prezentate la nivelul Propunerii tehnice, în respectiv cele care se vor utiliza în implementarea Contractului trebuie:

* să fie dimensionate ca număr și capacitate (mc) ținând cont de datele de intrare, respectiv: cantitățile estimate de deșeuri, numărul de rute propuse, numărul microrutelor de pe fiecare rută (inclusiv a zonelor pentru Municipiul Tg. Mureș), timpii tehnologici de lucru *(respectiv: Timpul T1 – deplasarea de la bază / punct de lucru până la intrarea pe rută; Timpul T2 – timpul alocat parcurgerii rutei și microrutelor la toate gospodăriile și punctele de colectare plurifamiliale, respectiv agenții economici și instituțiile publice și asimilate; Timpul T3 – timpul alocat transportului după finalizarea rutei / microrutei până la instalațiile de tratare / depozitare deșeuri, în funcție de categoria de deșeuri; Timpul T4 – timpul alocat de la instalațiile de tratare / depozitare până la bază / punctul de lucru)*. Mai jos urmează o schemă de prezentare a timpiilor tehnologici de lucru care să stea ca bază de plecare la dimensionarea parcului auto propus;



* să fie dimensionate ținând cont în mod OBLIGATORIU de infrastructura rutieră specială cu gabarit redus conform datelor din **Anexa 5.1** la Caietul de Sarcini **– (”SITUAȚIE ZONE RUTIERE SPECIALE TG. MUREȘ”)** și **Anexa 5.2** la Caietul de Sarcini **– (”SITUAȚIE ZONE RUTIERE SPECIALE MEDIUL RURAL”)**
* să aibă montat sistem de localizare și poziționare GPS, cu posibilitatea accesării în timp real de către Autoritatea contractantă, precum și asigurarea accesului la istoricul pozițiilor pe o perioadă de minim 90 de zile calendaristice;
* să aibă montat sistem de cântărire dinamic aprobat metrologic, destinat cântăririi individuale a pubelelor, cât și a containerelor de deșeuri și afișării greutății acestora, precum și a cantității de deșeuri total colectate. Sistemul de cântărire va avea integrat un sistem de identificare a fiecărui recipient (RFID), care va fi compatibilă prin utilizarea unei singure frecvențe de lucru. Acest sistem va fi disponibil obligatoriu pe utilajele/autovehiculele care se vor dimensiona pentru colectarea strictă a deșeurilor reziduale și a biodeșeurilor, inclusiv pe recipientele destinate acestor două categorii de deșeuri **(Utilaj de tip B\*\*)[[1]](#footnote-1)**;
* să aibă montat sistem de cântărire aprobat metrologic, destinat cântăririi cantității totale a deșeurilor colectate de la utilizatorii casnici și non-casnici. Sistemul va fi echipat cu indicator digital de greutate, care să ofere informații precise de cântărire. Acest sistem va fi disponibil obligatoriu pe utilajele/autovehiculele care se vor dimensiona strict pentru colectarea deșeurilor reciclabile **(Utilaj de tip A\*)[[2]](#footnote-2)**.

(6) Pentru îndeplinirea activităților contractului, **OPERATORUL** trebuie să folosească doar utilaje/autovehicule care să aibă **norma de poluare minim EURO 5**.

(7) Pentru fiecare tip de utilaj în parte se vor prezenta copii ale documentelor care să ateste caracteristicile tehnice (ex. fișe tehnice; alte tipuri de documente conform cărora să se poată identifica cel puțin norma de poluare și caracteristice tehnice ale utilajului,inclusiv demonstrarea echipării cu dotările necesare pentru raportarea informatică a frecvenței de colectare, cantităților, etc).

(8) În cazul în care **OPERATORUL** consideră că sunt necesare utilaje suplimentare pentru desfășurarea conformă a activității, acestea vor fi prezentate în mod distinct și justificate în oferta tehnică, respectiv în oferta financiară.

(9) Achiziția și exploatarea acestora se vor realiza prin grija și cu finanțarea exclusivă a Operatorului, toate cheltuielile urmând a fi incluse în tariful inițial prestării serviciului.

1. **Cerințe privind echipamentele[[3]](#footnote-3) (pubele, containere și saci)**

(1) Echipamentele reprezintă investițiile care vor fi realizate de către **OPERATOR** pentru asigurarea infrastructurii aferente serviciului de salubrizare pentru Zona 2 – Târgu Mureș, în interiorul perioadei de mobilizare.

(2) În **Anexa 6** la Caietul de Sarcini **– (”NUMĂRUL RECIPIENTELOR CARE TREBUIE PUȘI LA DISPOZIȚIE DE CĂTRE OPERATOR”)** este prezentat numărul de echipamente (pubele și containere) și caracteristicile acestora, care trebuie asigurate de către **OPERATOR**.

(3) Procurarea echipamentelor necesare şi amplasarea lor în teritoriu se realizează în perioada de mobilizare.

(4) **OPERATORUL** se va asigura că echipamentele respectă toate condițiile din punct de vedere cantitativ și calitativ, conform cerințelor din prezentul articol. Caracteristicile tehnice minimale ale recipientelor sunt prezentate în **Anexa 6** la Caietul de Sarcini **– (”SPECIFICAȚII TEHNICE MINIMALE – RECIPIENTE și SACI”).**

(5) **OPERATORUL** este responsabil de activitățiile de întreținere, reparare și menținere în funcțiune a tuturor recipientelor achiziționate și puse la dispoziție pentru asigurarea colectării deșeurilor. În prima lună a fiecărui an calendaristic încheiat, OPERATORUL va efectua o inventariere clară a echipamentelor achiziționate și puse la dispoziția utilizatorilor casnici din Zona 2 și va prezenta un Raport tehnic de Management al activitățiilor de întreținere, inclusiv situația reală a infrastructurii (echipamentelor).

(6) **OPERATORUL** este responsabil de înlocuirea recipientelor defecte sau care se distrug datorită manipulării neadecvate a personalului propriu într-un termen de maxim 48 de ore de la constatarea unei astfel de situații, inclusiv în situația în care recipientele sunt defecte ca urmare a construcției lor (defecte de fabricație).

(7) Nu intră în obligatia Operatorului reparațiile, inlocuirile sau remedierile care sunt generate de evenimente neprevăzute precum catastrofe naturale sau război și care nu presupun culpa acestuia.

(8) Nu intră în obligatia Operatorului inlocuirea recipientelor în caz de furt/distrugere/deteriorare ireparabila care nu se datoreaza in niciun fel culpei Operatorului.

(9) Operatorul va spăla şi curăţa toate recipientele pentru colectarea deșeurilor reziduale, de la punctele de colectare plurifamiliale, trimestrial. Operatorul va asigura o unitate mobilă pentru spălarea şi curăţarea recipientelor. Apa uzată rezultată în urma spălării va fi colectată într-un rezervor acoperit, iar eliminarea apei se va face conform prevederilor art. 31 alin. (8) din prezentul Caiet.

(10) În cazul reparațiilor, lucrarea trebuie iniţiată imediat ce s-a descoperit acest lucru. Recipientele defecte vor fi înlocuite pe durata reparatiei cu recipiente de inlocuire. In acest scop, Operatorul trebuie sa isi asigure un numar corespu avemunzator de recipiente de rezerva. Niciun recipient nu trebuie lăsat in stare de deteriorare, chiar daca utilizarea lui ar mai fi posibila. Inlocuirea se va face pana cel tarziu la sfarsitul zilei imediat urmatoare celeia in care se presupune ca Operatorul a aflat despre deteriorarea în cauză.

1. **Operațiuni de urgență**

(1) **OPERATORUL** va pregăti și implementa un Plan de intervenții în caz de evenimente neprevăzute și își va instrui personalul referitor la conținutul acestui plan, pentru a fi pregătit în cazul urgențelor cum ar fi incendii, fum și scurgeri de materiale periculoase.

(2) Planul va fi comunicat **AUTORITĂȚII CONTRACTANTE** în perioada de mobilizare și va fi operațional numai după aprobarea acestuia.

# **Capitolul IV – Colectarea deșeurilor**

1. **Colectarea separată și transportul separat al deșeurilor municipale**

(1) Prestarea activității de colectare și transport a deșeurilor municipale se va executa astfel încât să se realizeze:

1. continuitatea activității, indiferent de anotimp și condițiile meteo, cu respectarea prevederilor contractuale;
2. corectarea și adaptarea regimului de prestare a activității la cerințele utilizatorului;
3. controlul calității serviciului prestat;
4. respectarea instrucțiunilor/procedurilor interne de prestare a activității;
5. ținerea la zi a documentelor cu privire la prestarea serviciului;
6. respectarea regulamentului serviciului de salubrizare aprobat de autoritatea administrației publice locale în condițiile legii;
7. prestarea activității pe baza principiilor de eficiență economică, având ca obiectiv reducerea costurilor de prestare a serviciului;
8. asigurarea capacității de transport a deșeurilor, pentru prestarea serviciului la toți utilizatorii din Zona 2 – Târgu Mureș;
9. reînnoirea parcului auto, în vederea creșterii eficienței în exploatarea acestuia, încadrării în normele naționale privind emisiile poluante și asigurării unui serviciu de calitate;
10. îndeplinirea indicatorilor de performanță;
11. asigurarea, pe toată durata de executare a serviciului, de personal calificat și în număr suficient;
12. implementarea instrumentului economic ”plătește pentru cât arunci – PPCA”.

(2) Sistemul de colectare al deșeurilor este prezentat în **Anexa 7** la Caietul de Sarcini **– (”SISTEMUL DE COLECTARE A DEȘEURILOR MUNICIPALE – ZONA 2”).**

1. **Colectarea separată și transportul separat al deșeurilor municipale generate de la utilizatorii casnici**

(1) **OPERATORUL** are obligația de a desfășura activitatea de colectare și transport a deșeurilor menajere, în condițiile legii și cu respectarea obligațiilor sale contractuale stipulate în acest sens în contractul încheiat cu **AUTORITATEA CONTRACTANTĂ**, de la toți utilizatorii casnici din aria administrativ-teritorială a UAT-urilor membre ale ADI „ECOLECT MUREȘ” din Zona 2 – Târgu Mureș.

(2) Localitățile, numărul mediu anual de locuitori pe fiecare localitate, respectiv numărul gospodăriilor se regăsesc în **Anexa 4** la Caietul de Sarcini **– (”DATE DE INTRARE”)**.

(3) Cantitățile estimative de deșeuri municipale se regăsesc în **Anexa 4** la Caietul de Sarcini **– (”DATE DE INTRARE”)**.

(4) Punctele de colectare existente la nivelul Municipiului Tg.Mureș sunt detaliate în **Anexa 8** la Caietul de Sarcini **– (”PUNCTE DE COLECTARE TG. MUREȘ”)**. Ofertanții vor avea în vedere că punctele fixe subterane din Municipiul Târgu Mureș sunt destinate deșeurilor reziduale și biodegradabile.

(5) Frecvența de colectare a deșeurilor municipale generate de utilizatorii casnici, colectate separat, precum și modalitatea de colectarea acestora este prezentată în **Anexa 9** la Caietul de Sarcini **– (”FRECVENȚA DE COLECTARE A DEȘEURILOR MUNICIPALE”)**. În cazul apariției unor fenomene meteorologice deosebite (ex. caniculă), **OPERATORUL** are obligația să efectueze serviciul cu o frecvență mai ridicată, potrivit prevederilor legale în vigoare pe perioada existenței respectivului fenomen, fără a solicita alte costuri, astfel încât să fie redusă la minim probabilitatea de apariție a mirosurilor neplăcute.

(6) Numărul de recipiente și/sau saci (după caz) care trebuie puse la dispoziție de către **OPERATOR** pentru colectarea deșeurilor municipale generate de utilizatorii casnici este prezentat în **Anexa 6** la Caietul de Sarcini **– (”NUMĂRUL RECIPIENTELOR CARE TREBUIE PUȘI LA DISPOZIȚIE DE CĂTRE OPERATOR”)**.

(7) Deșeurile municipale generate de utilizatorii casnici, după colectare, se transportă separat la facilitățile de tratare indicate în **Anexa 10** la Caietul de Sarcini **– (”FLUXUL DEȘEURILOR”)**.

(8) **OPERATORUL** nu este obligat să colecteze deșeurile voluminoase care rămân lângă recipienții pentru deșeuri dacă acestea sunt prea mari pentru vehiculul care colectează și/sau dacă nu se încadrează în categoria deșeurilor menajere (cu excepția campaniilor de colectare a deșeurilor voluminoase). Dacă apar astfel de situații la punctul de colectare, **OPERATORUL** este obligat să notifice problema generatorului de deșeuri și să stabilească o modalitate de colectare a acestora. De asemenea, **OPERATORUL** trebuie să raporteze într-un termen de maxim 24 de ore, astel de incidente atât **AUTORITĂȚII CONTRACTANTE** cât și **UAT-**ului pe raza căruia s-a identificat situația/incidentul.

(9) **OPERATORUL** este obligat să curețe platformele punctelor de colectare la fiecare colectare și suprafețele de teren afectate în urma eventualelor scurgeri de levigat, imediat ce se constată de către **OPERATOR, AUTORITATEA CONTRACTANTĂ** sau în urma sesizărilor din partea UAT-urilor, respectiv a utilizatorilor.

(10) **OPERATORUL** nu va avea obligația de a goli recipientele pentru deșeuri în următoarele cazuri:

* Dacă recipienții care aparțin utilizatorilor nu sunt amplasați în afara proprietății acestora, pe domeniul public, conform programului de colectare;
* Dacă utilizatorii sau reprezentanții acestora și-au neglijat responsabilitatea de a curăța zăpada, aleile și șoseaua/trotuarul din fața recipientului (dacă este necesar), cauzând un inconvenient serios pentru ridicarea recipientului/recipienților pentru personalul **OPERATORULUI**;
* Dacă recipientul conține alte categorii de deșeuri (ex. amestec reciclabile, deșeuri periculoase, deșeuri de electrice, eletronice și electrocasnice etc.). Generatorul de deșeuri va fi notificat referitor la faptul că deșeurile nu vor fi colectate.

(11) În situația în care recipienții sunt umpluți până la refuz în mod repetat, îngreunând astfel manipularea, **OPERATORUL** va lua următoarele măsuri:

* Pentru recipenții în proprietate publică:va furniza recipienți suplimentari și/sau va crește frecvența colectării pentru a rezolva problema;
* Pentru recipienții în proprietate privată: îl va informa pe utilizator despre problemă printr-o înștiințare, urmând ca **OPERATORUL** să îi furnizeze un recipient suplimentar sau unul cu o capacitate mai mare.

(12) Colectarea se va face astfel încât să se asigure corelarea cu operatorii care asigură operarea facilității de transfer/sortare/compostare de la Cristești și stația de tratare mecanico-biologică Sânpaul, care are un program de lucru de luni până vineri, între orele 08 – 16:00, programul de funcționare putând fi modificat în conformitate cu programul operatorilor de colectare.

(13) Colectarea deșeurilor de la utilizatorii casnici se va face numai în zilele de luni până sâmbătă, la frecvențele stabilite conform Anexei 9.

1. **Colectarea separată și transportul separat al deșeurilor similare (generate de utilizatorii non-casnici)**

(1) **OPERATORUL** are obligația de a desfășura activitățile de colectare și transport a deșeurilor similare, în condițiile legii, de la toți utilizatorii non-casnici, astfel cum sunt aceștia definiți de contractul încheiat cu **AUTORITATEA CONTRACTANTĂ**, în speță operatorii economici și toate instituțiile care își desfășoară activitatea în aria administrativ-teritorială a UAT-urilor membre ale ADI „ECOLECT MUREȘ” din Zona 2 – Târgu Mureș.

2) Lista utilizatorilor non-casnici (operatorii economici și instituțiile publice) din aria de operare este prezentată în **Anexa 11.1** la Caietul de Sarcini **– (”LISTĂ INSTITUȚII”)** și **Anexa 11.2** la Caietul de Sarcini **– (”OPERATORI ECONOMICI”).**

(3) **OPERATORUL** are obligația de a desfășura activitățiile de colectare separată și transport separat a deșeurilor municipale similare, generate de utilizatorii non-casnici, conform datelor prezentate în **Anexa 12** la Caietul de Sarcini **– (”MODALITATE COLECTARE DEȘEURI MUNICIPALE SIMILARE”)**.

(4) Frecvența de colectare a deșeurilor similare de la utilizatorii non-casnici este prezentată în **Anexa 9** la Caietul de Sarcini **– (”FRECVENȚA DE COLECTARE A DEȘEURILOR MUNICIPALE”)**.

(5) Recipientele pentru colectarea separată a deșeurilor similare pe șase fracții (reziduale; biodeșeuri; hârtie/carton; plastic; metal; sticlă) vor fi puse la dispoziție de către utilizatorii non-casnici sau de către OPERATOR contracost. În perioada de mobilizare, OPERATORUL împreună cu comisia delegată de fiecare UAT arondat Zonei 2 vor efectua verificări la fiecare persoană juridică (utilizator non-casnic) pentru a se asigura că există recipiente cu o capacitate potrivită, astfel încât gradul de umplere să poată asigura colectarea conform frecvenței de colectare din **Anexa 9** la Caietul de Sarcini **– (”FRECVENȚA DE COLECTARE A DEȘEURILOR MUNICIPALE”)**.

(6) Deșeurile similare, după colectare, se transportă la facilitățile de tratare, conform datelor din **Anexa 10** la Caietul de Sarcini **– (”FLUXUL DEȘEURILOR”).**

(7) Colectarea deșeurilor de la utilizatorii non-casnici se va face numai în zilele de luni până sâmbătă, la frecvențele stabilite conform Anexei 9, cu excepția UAT Municipiul Târgu Mureș, unde, colectarea deșeurilor de la utilizatorii non-casnici și din servicii (de la complexele de agrement) se va asigura și în zilele de duminică în zona centrală (numai schimbul 3), iar în timpul sezonului estival (1 aprilie – 15 octombrie) la complexele de agrement (Grădina Zoo, Platoul Cornești, Complexul de Sport și Agrement ”Mureșul” – Week end) conform datelor indicate de UATM Tg. Mureș. AUTORITATEA CONTRACTANTĂ poate de asemenea solicita – în cazuri speciale – colectarea deșeurilor și în zilele de duminică în celelalte UAT-uri, după analiza temeinică a unei astfel de situații.

(8) **OPERATORUL** va asigura cântărirea cantității de deșeuri colectate separat de la fiecare utilizator non-casnic, atât la nivel urban, cât și la nivel rural (în mc), **OPERATORUL** având obligația de a asigura vehiculele necesare pentru colectarea și transportul întregii cantități de deșeuri similare, având în vedere cantitățile de deșeuri și frecvența minimă de colectare cerută. La ridicarea deșeurilor, OPERATORUL va avea obligația să emită un bon de cântar/raport de cântărire care să certifice cantitatea și tipul de deșeu ridicat.

1. **Colectarea separată și gestionarea deșeurilor periculoase din deșeurile menajere, cu excepția celor cu regim special**

(1) **OPERATORUL** are obligația de a desfășura activitățile de colectare, transport, stocare temporară într-un spațiul special amenajat asigurat de către **OPERATOR**, dacă este necesar, și eliminare a deșeurilor periculoase din deșeurile menajere, cu excepția celor cu regim special, în condițiile legii, în unitățile administrativ-teritoriale de pe raza județului Mureș, Zona 2.

(2) **OPERATORUL** va derula campanii de colectare a deșeurilor periculoase cu caracter periculos generate de la populație cu frecvența indicată în **Anexa 2** la Caietul de Sarcini – **(”ACTIVITĂȚI SPECIFICE ȘI TARIFE DISTINCTE”) pct. A**, utilizând un vehicul special pentru colectarea deșeurilor periculoase și containere speciale conform celor prevăzute în **Anexa 6** la Caietul de Sarcini **– (”NUMĂRUL RECIPIENTELOR CARE TREBUIE PUȘI LA DISPOZIȚIE DE CĂTRE OPERATOR”) pct. B**.

(3) Programul campaniilor va fi anunțat prin intermediul presei locale (radio, TV, publicații offline, online) la începutul fiecărui an. Ulterior, cu cel puțin o săptămână înainte de derularea fiecărei campanii de colectare, se va realiza o nouă informare a generatorilor prin intermediul presei locale și prin distribuirea de fluturași informativi la fiecare generator în parte, respectiv prin afișarea de anunțuri la avizierele sediilor de primărie și a celorlalte instituții publice din Zona 2.

(4) Distribuirea materialelor se va realiza de către **OPERATOR** cu cel puțin o săptămână înainte de derularea campaniei.

(5) Materialele utilizate în cadrul campaniilor vor conține informații privind locul (amplasament), data și intervalul orar în care va staționa mașina de colectare, tipul de deșeuri periculoase ce pot fi aduse și regulile de colectare separată a acestora.

(6) În fiecare loc (amplasament), mașina va staționa pe parcursul a cel puțin o zi lucrătoare.

(7) Locurile de staționare vor fi indicate de către fiecare unitate administrativ-teritorială în parte.

(8) După primul an, în funcție de cantitatea de deșeuri periculoase colectată, frecvența de colectare se va modifica în cauză, însă numai cu acordul **AUTORITĂȚII CONTRACTANTE**.

(9) Cantitățile de deșeuri periculoase sunt estimate la nivelul Anexei 4 la Caietul de sarcini.

(10) **OPERATORUL** se va asigura că deșeurile menajere periculoase colectate și stocate sunt eliminate în instalații autorizate.

1. **Colectarea și transportul deșeurilor voluminoase provenite de la utilizatorii casnici și non-casnici**

(1) **OPERATORUL** are obligația de a desfășura activitățile de colectare și transport a deșeurilor voluminoase (mobilier, covoare, obiecte mari de folosință îndelungată altele decât deșeurile de echipamente electrice și electronice etc.) provenite de la populație, instituții publice și operatori economici, în unitățile administrativ-teritoriale de pe raza județului Mureș, Zona 2.

(2) Colectarea deșeurilor voluminoase se va realiza în sistemul „la cerere”, în urma apelurilor telefonice de la utilizatorii casnici și non-casnici, **în termen de maxim 3 zile de la cerere.** Costurile legate de operațiunea de colectare a deșeurilor voluminoase ”la cerere” vor fi suportate de către utilizatorul care a solicitat prestarea activității.

(3) **OPERATORUL** va derula și campanii de colectare a deșeurilor voluminoase frecvența indicată în **Anexa 2** la Caietul de Sarcini – **(”ACTIVITĂȚI SPECIFICE ȘI TARIFE DISTINCTE”) pct. A**, utilizând autovehicule speciale pentru colectarea deșeurilor voluminoase și containere speciale conform celor prevăzute în **Anexa 6** la Caietul de Sarcini **– (”NUMĂRUL RECIPIENTELOR CARE TREBUIE PUȘI LA DISPOZIȚIE DE CĂTRE OPERATOR”) pct. B**.

(4) Programul campaniilor va fi anunțat prin intermediul presei locale (radio, TV, publicații offline, online) la începutul fiecărui an. Ulterior, cu cel puțin o săptămână înainte de derularea fiecărei campanii de colectare, se va realiza o nouă informare a generatorilor prin intermediul presei locale și prin distribuirea de fluturași informativi la fiecare generator în parte, respectiv prin afișarea de anunțuri la avizierele sediilor de primărie și a celorlalte instituții publice din Zona 2.

(5) Distribuirea materialelor se va realiza de către **OPERATOR** cu cel puțin o săptămână înainte de derularea campaniei.

(6) Materialele utilizate în cadrul campaniilor vor conține informații privind locul (amplasament), data și intervalul orar în care va staționa mașina de colectare, tipul de deșeuri voluminoase ce pot fi aduse și regulile de colectare separată a acestora.

(7) În fiecare loc (amplasament), mașina va staționa pe parcursul a cel puțin două zile lucrătoare.

(8) Locurile de staționare vor fi indicate de către fiecare unitate administrativ-teritorială în parte.

(9) După primul an, în funcție de cantitatea de deșeuri voluminoase colectată, frecvența de colectare se va modifica în cauză, însă numai cu acordul **AUTORITĂȚII CONTRACTANTE**.

(10) Cantitățile de deșeuri voluminoase sunt estimate la nivelul Anexei 4 la Caietul de sarcini.

(11) **OPERATORUL** are obligația de a amenaja, autoriza și opera un punct de stocare temporară a deșeurilor voluminoase, dotat obligatoriu cu cel puțin un dispozitiv de măsurare exactă a cantitățiilor intrate / ieșite de pe amplasament și se va asigura că deșeurile voluminoase colectate și stocate sunt valorificate, respectiv eliminate în instalații autorizate.

1. **Colectarea și transportul deșeurilor textile**

(1) **OPERATORUL** are obligația de a desfășura activitățile de colectare, transport, stocare temporară într-un spațiul special amenajat asigurat de către **OPERATOR**, dacă este necesar, și eliminare a deșeurilor textile, în condițiile legii, în unitățile administrativ-teritoriale de pe raza județului Mureș, Zona 2.

(2) **OPERATORUL** va derula campanii de colectare a deșeurilor textile generate de la populație cu frecvența indicată în **Anexa 2** la Caietul de Sarcini – **(”ACTIVITĂȚI SPECIFICE ȘI TARIFE DISTINCTE”) pct. A**, utilizând autovehicule speciale pentru colectarea deșeurilor textile și containere speciale conform celor prevăzute în **Anexa 6** la Caietul de Sarcini **– (”NUMĂRUL RECIPIENTELOR CARE TREBUIE PUȘI LA DISPOZIȚIE DE CĂTRE OPERATOR”) pct. B**.

(3) Programul campaniilor va fi anunțat prin intermediul presei locale (radio, TV, publicații offline, online) la începutul fiecărui an. Ulterior, cu cel puțin o săptămână înainte de derularea fiecărei campanii de colectare, se va realiza o nouă informare a generatorilor prin intermediul presei locale și prin distribuirea de fluturași informativi la fiecare generator în parte, respectiv prin afișarea de anunțuri la avizierele sediilor de primărie și a celorlalte instituții publice din Zona 2.

(4) Distribuirea materialelor se va realiza de către **OPERATOR** cu cel puțin o săptămână înainte de derularea campaniei.

(5) Materialele utilizate în cadrul campaniilor vor conține informații privind locul (amplasament), data și intervalul orar în care va staționa mașina de colectare, tipul de deșeuri periculoase ce pot fi aduse și regulile de colectare separată a acestora.

(6) În fiecare loc (amplasament), mașina va staționa pe parcursul a cel puțin o zi lucrătoare.

(7) Locurile de staționare vor fi indicate de către fiecare unitate administrativ-teritorială în parte.

(8) După primul an, în funcție de cantitatea de deșeuri textile colectată, frecvența de coloectare se va modifica în cauză, însă numai cu acordul **AUTORITĂȚII CONTRACTANTE**.

(9) Cantitățile de deșeuri textile sunt estimate la nivelul Anexei 4 la Caietul de sarcini.

(10) **OPERATORUL** se va asigura că deșeurile textile colectate și stocate sunt eliminate în instalații autorizate.

1. **Colectări ocazionale și servicii suplimentare**

(1) În plus față de activitățile de colectare la intervale regulate, prezentate anterior, vor exista activități de colectare care depind parțial de anotimpuri și parțial de unele condiții speciale. Acestea pot include colectarea deșeurilor de la festivaluri, concerte, târguri, campinguri și alte situații sau locații similare. **OPERATORUL** va fi obligat să colecteze deșeurile generate în astfel de situații și locații la cerere și în urma solicitării din partea **AUTORITĂȚII CONTRACTANTE** și/sau a organizatorilor evenimentelor.

(2) Plata pentru aceste servicii suplimentare nu va fi inclusă în contract, realizându-se în mod separat. Tarifele aplicabile se vor stabili în funcție de tipul de deșeuri, conform art. 14 din Contractul de delegare, iar plata serviciilor de colectare ocazională se va efectua de către unitățile administrativ-teritoriale către **OPERATOR**.

(3) **OPERATORUL** are obligația de a colecta toate anvelopele abandonate pe domeniul public, inclusiv cele de la punctele de colectare a deșeurilor municipale și de a le preda persoanelor juridice care desfășoară activitate de colectare a anvelopelor uzate sau celor care preiau responsabilitatea gestionării anvelopelor uzate de la persoanele juridice care introduc pe piață anvelope noi și/sau anvelope uzate destinate reutilizării, dacă acesta nu este autorizat pentru această activitate în condițiile legii.

1. **Condiții de acceptare a deșeurilor reciclabile și a biodeșeurilor**

(1) Deșeurile reciclabile și biodeșeurile colectate de operator trebuie să fie în măsură să fie tratate conform cerințelor infrastructurilor de tratare, respectiv SSCT Cristești și TMB Sânpaul. În cazul în care **OPERATORUL** de colectare constată că deșeurile reciclabile sau biodeșeurile de la punctele fixe de colectare (plurifamiliale) nu corespund cerințelor SSCT Cristești și/sau TMB Sânpaul (după caz) are obligația de a nu ridica deșeurile.

(2) În cursul zilei de colectare, **OPERATORUL** va întocmi un proces verbal de constatare cu documentele doveditoare (foto), care se va transmite unității administrativ-teritoriale și ADI „ECOLECT MUREȘ”, urmând ca împreună cu unitatea administrativ-teritorială și ADI „ECOLECT MUREȘ” să le încadreze în categoria deșeurilor reziduale, urmând să fie transportate la facilitățile finale indicate de ADI Ecolect MUREȘ, de un alt autovehicul, iar cantitatea de deșeuri necorespunzătoare să fie direct facturată UAT-ului pe raza căruia s-a identificat situația excepțională. Aceleași condiții se vor aplica și utilizatorilor casnici de la gospodăriile individuale, utilizatorilor non-casnici, urmând ca valoarea sancțiunilor și a eliminării deșeurilor să fie suportate de către fiecare tip de utilizator în parte.

(3) În cazul în care deșeurile reciclabile și/sau biodeșeurile colectate de către OPERATOR fără respectarea condițiilor prevăzute la alin. (1) și (2) ajung la infrastructurile de tratare ale SMID Mureș, și nu vor corespunde cerințelor acestora, iar operatorii instalațiilor de tratare notifică ADI Ecolect despre situația identificată, OPERATORUL va avea obligația să gestioneze deșeurile refuzate din zona de recepție a SSCT/TMB, astfel:

* Va achita direct operatorilor care gestionează instalațiile de tratare, valoarea operațiunilor de eliminare a deșeurilor care nu corespund cerințelor infrastructurilor de tratare, în raport de cantitățile neconform și la tarifele aprobate în SMID Mureș;
* ADI Ecolect, în funcție de cantitățile respinse anual, va aplica OPERATORULUI indicatorii de performanță și penalități prevăzuți în **Anexa 15** la Caietul de Sarcini – **(”INDICATORI DE PERFORMANȚĂ”)**

1. **Întreținere vehicule și recipiente**

(1) **OPERATORUL** trebuie să folosească echipamentele proprii (indiferent de forma de deținere – în proprietate, închiriate), puse la dispoziție conform angajamentelor din Ofertă, pentru a se asigura că serviciile se realizează la un nivel de calitate corespunzător, iar indicatorii de performanță sunt respectați.

(2) Este obligația **OPERATORULUI** să întrețină toate vehiculele și echipamentele folosite pentru prestarea serviciilor în stare bună de funcționare și să asigure repararea acestora în cel mai scurt timp posibill pentru a satisface complet toate cerințele contractuale ale serviciului.

(3) În caz de defecțiune și nefuncționare este responsabilitatea **OPERATORULUI** de a se asigura imediat că este utilizat un alt vehicul/echipament adecvat și de a înlocui vehiculele/echipamentele cât de repede posibil dar nu mai târziu de finalul următoarei zile de lucru după apariția defecțiunii sau nefuncționării.

(4) Vehiculele folosite pentru colectarea deșeurilor reziduale vor fi spălate ori de câte ori situația o impune pe dinafară și pe dinăuntrul benei. Dacă **OPERATORUL** trebuie să utilizeze unul și același vehicul pentru colectarea deșeurilor reziduale și a celor reciclabile, vehiculul trebuie curățat și pe dinăuntru și pe dinafara benei după ce deșeurile reziduale au fost descărcate și înainte de colectarea deșeurilor reciclabile, pentru a nu contamina deșeurile reciclabile.

(5) **OPERATORUL** va spăla și curăța toate recipientele utilizate pentru colectarea deșeurile reziduale și a biodeșeurilor (numai de la punctele de colectare plurifamiliale din mediul urban urban și mediul rural), cel puțin o dată pe trimestru, cu excepția sezonului rece, atunci când temperaturile coborâte nu permit realizarea acestei operații.

(6) **OPERATORUL** va spăla și curăța toate recipientele utilizate pentru colectarea deșeurilor reciclabile (numai de la punctele de colectare plurifamiliale din mediul urban urban și mediul rural), cel puțin o dată pe an, cu excepția sezonului rece, atunci când temperaturile coborâte nu permit realizarea acestei operații.

(7) **OPERATORUL** va asigura și un echipament mobil de spălare pentru spălarea și curățarea recipientelor. Apa uzată rezultată în urma spălării va fi colectată într-un rezervor acoperit. Recipientele vor fi spălate pe dinăuntru și pe capace fără a se aduce vreun prejudiciu vreunei părți a recipientului.

(8) În vederea deversării apelor uzate rezultate, **OPERATORUL** de salubrizare va încheia un contract cu operatorul care gestionează serviciul de apă-canal pe raza UAT-urilor din în Zona 2 – Târgu Mureș.

(9) În cazul în care recipientele trebuie reparate, lucrarea trebuie inițiată imediat ce s-a descoperit acest lucru și niciun recipient nu trebuie lăsat într-o stare de deteriorare mai mult de o zi înainte de a fi reparat sau înlocuit.

(10) În cazul în care recipientele sunt furate sau deteriorate fără a mai putea fi reparate, Operatorul este obligat să le înlocuiască cu recipiente de aceeași capacitate și calitate similară, în termen de maxim 48 de ore de la constatare.

# **Capitolul V – Amenajarea bazei de lucru**

1. **Descrierea cerințelor minimale**

(1) **OPERATORUL** este responsabil cu amenajarea și autorizarea unei baze de lucru operaționale, cu respectarea prevederilor legale, al cărei amplasament, indiferent de locație, trebuie să permită ajungerea pe raza fiecărui UAT din Zona 2 – Târgu Mureș în condiții normale de trafic a utilajelor/instalațiilor/echipamentelor/vehiculelor implicate în desfășurarea activităților specifice contractului. Este necesară amenajarea bazei de lucru pentru a asigura posibilitatea de intervenție imediată ori de câte ori este necesar.

(2) **OFERTANTUL** va prezenta în cadrul propunerii tehnice locaţia/locațiile propusă/propuse pentru baza de lucru operaţională, care trebuie să fie astfel organizată încât să asigure respectarea următoarelor cerințe:

* gararea în condiții optime a utilajelor/instalaţiilor/echipamentelor/vehiculelor cu care operatorul prestează activitățile ce i-au fost delegate conform contractului ce va fi semnat între părți, în vederea asigurării disponibilității imediate a acestora în cazul condițiilor meteo extreme;
* desfășurarea în bune condiții a operațiilor de întreținere a utilajelor/ instalaţiilor/echipamentelor/vehiculelor, astfel încât acestea să fie disponibile și utilizabile la întreaga capacitate pe toată durata derulării contractului.

(3) În caz de defecţiune/nefuncţionare a unui utilaj/instalaţii/echipament/vehicul, este responsabilitatea **OPERATORULUI** de a le înlocui cât de repede posibil, dar nu mai târziu de finalul următoarei zile de lucru după apariţia defecţiunii/nefuncţionării.

(4) **OPERATORUL** răspunde de respectarea prevederilor legle referitoare la punerea în circulaţie pe drumurile publice a respectivelor utilaje/ instalaţii/echipamente/vehicule, astfel încât acestea să fie disponibile şi utilizabile la întreaga capacitatea pe toată durata derulării contractului.

(5) În vederea executării contractului serviciului de colectare-transport deşeuri, **OPERATORUL** trebuie să dispună şi să asigure implementarea unui sistem informatic care să deţină capabilităţi de stocare şi procesare a datelor legate de prestarea activităţilor realizate.

(6) Operatorul acordă **AUTORITĂŢII CONTRACTANTE** acces la respectivul sistem informatic în timp real, gratuit, complet (acces la toate informaţiile conţinute de acesta din/în legătură cu modul de executare a contractului serviciului de colectare-transport deşeuri, care fac obiectul prezentului Caiet de sarcini), nelimitat (fără limitări geografice şi/sau tehnice, ori de altă natură) şi perpetuu (pe toată durata contractului), în baza drepturilor de utilizare specifice/similare unei licenţe, astfel încât reprezentanţii **AUTORITĂŢII CONTRACTANTE** să poată verifica în orice moment modalitatea de realizare a activităţilor specifice contractului încheiat cu **OPERATORUL.**

# **Capitolul VI – Implementarea unui sistem informatic**

1. **Descrierea cerințelor minimale**

(1) **OPERATORUL** va instala, utiliza și întreține un sistem informatic computerizat (denumit S.I.I.M.M - Sistem Informatic Integrat de Management și Monitorizare), unde vor fi stocate și procesate toate datele legate de prestarea activităților de salubrizare. Sistemul trebuie să dețină capabilități de stocare și procesare a datelor legate de prestarea activităților realizate pe toată durata contractului.

(2) Principalul obiectiv al implementării sistemului informatic este de a permite **AUTORITĂȚII CONTRACTANTE** să poată verifica în orice moment, modalitatea de realizare a activităților serviciului de salubrizare care fac obiectul contractului încheiat.

(3) **OPERATORUL** va acorda acces **AUTORITĂȚII CONTRACTANTE** la sistemul informatic în timp real, gratuit, complet. Se va facilita astfel accesul la toate informaţiile conţinute de acesta din/în legătură cu modul de executare a contractului și conform cerințelor stabilite în prezentul caiet de sarcini, nelimitat (fără limitări geografice şi/sau tehnice, ori de altă natură) şi perpetuu (pe toată durata contractului), în baza drepturilor de utilizare specifice/similare unei licenţe, astfel încât reprezentanţii **AUTORITĂŢII CONTRACTANTE**, respectiv a UAT-urilor membre din Zona 2, să poată verifica în orice moment modalitatea de realizare a activităţilor specifice contractului încheiat cu **OPERATORUL**.

(4) Sistemul informatic va fi implementat încă din etapa de mobilizare și va trebui să fie utilizabil 100% la data începerii furnizării serviciului de salubrizare.

(5) Sistemul informatic trebuie realizat astfel încât să faciliteze, pe lângă toate cerințele tehnice de raportare stabilite de Autoritatea Contractantă, și aplicarea cerințelor din O.U.G. nr. 196/2005 privind Fondul pentru mediu, cu modificările și completările ulterioare, și a O.M. nr. 578/2006 pentru aprobarea Metodologiei de calcul al contribuțiilor și taxelor datorate la Fondul pentru mediu, cu modificările și completările ulterioare, referitoare la obiectivul anual de diminuare a cantităților de deșeuri municipale colectate și trimise spre depozitare.

(6) **OPERATORUL** este liber să aleagă soluțiile hardware și software de realizare a sistemului informatic, ținând seama de cerințele minime privind raportarea și să anticipeze dezvoltări ulterioare, astfel încât sistemul să fie permanent operațional și adaptat la nevoile **AUTORITĂȚII CONTRACTANTE**, astfel cum sunt stabilite prin contractul de delegare.

(7) Sistemul informatic trebuie să deţină cel puţin următoarele funcţionalităţi:

* să fie accesibil on-line, prin intermediul unui browser web, care va putea fi accesat de pe un sistem desktop, laptop, telefon și/sau tabletă;
* prelucrarea şi procesarea cel puţin a următoarelor date înregistrate zilnic (jurnal zilnic al activităţilor) şi afişarea acestora în formate informaţional finit (sintetic/extins/grafic):
* monitorizarea şi înregistrarea în timp real a poziţiei GPS, a rutelelor, lungimilor traseelor pe care s-a acţionat şi a duratei de acţiune/deplasare utilajelor/instalaţiilor/ echipamentelor/vehiculelor alocate pentru desfăşurarea activităţilor specifice potrivit contractului de salubrizare;
* cantitățile și categoriile de deșeuri colectate, inclusiv integrarea RFID;
* traseul de colectare şi codul atribuit acestuia;
* informaţii referitoare la conducătorul vehiculului;
* instalaţia la care au fost transportate deșeurile;
* incidente, înregistrări ale problemelor, indiferent de natura acestora (cum ar fi întreruperi programate şi neprogramate, defecţiuni şi accidente, activităţi de întreţinere sau reparaţii şi timpii de oprire a serviciilor, înlocuirea vehiculelor, echipamentelor sau personalului, condiţii atmosferice, etc.);
* registre ale operaţiilor de inspecţie, întreţinere şi reparaţii realizate la fiecare utilaj/instalaţie/echipament/vehicul;
* numărul vehiculelor alocate pentru desfăşurarea activităţilor specifice potrivit contractului de delegare a gestiunii serviciului de salubrizare (cum ar fi vehicule utilizate/neutilizate, motivele neutilizării vehiculelor);
* numărul de personal respectiv ore lucrate/om/zi;
* plângerile şi notificări primite şi răspunsurile corespunzătoare;
* problemele apărute şi soluţiile de rezolvare adoptate;
* generarea de rapoarte configurabile potrivit specificaţiilor **AUTORITĂŢII CONTRACTANTE** pentru diferite perioade de timp variabile (zilnic, săptămânal, lunar, trimestrial, anual) și fiecare UAT separat;
* raportul anual, pe lângă toate datele tehnice va cuprinde și următoarele dovezi:

1. plățile privind impozitele și taxele de asigurări sociale, de șomaj și de sănătate datorate;
2. acte privind înmatricularea vehiculelelor;
3. controlul tehnic efectuat al vehiculelor și de încadrare în normele de control al emisiilor;
4. posesia autorizațiilor/avizelor care condiționează desfășurarea activității.

(8) **AUTORITATEA CONTRACTANTĂ** își rezervă dreptul de a solicita periodic oricare dintre rapoartele pe care le elaborează **OPERATORUL**.

(9) Toate utilajele utilizate de **OPERARTOR** pentru efectuarea serviciilor trebuie să fie dotate cu sistem GPS, iar sistemul informatic trebuie să înregistreze rutele de deplasare ale acestora. În cazul utilajelor care nu au dotare GPS, se admite un angajament/declarație din partea **OFERTANTULUI** ca în cazul în care oferta va fi declarată câștigătoare, utilajele vor fi dotate cu echipamente GPS pe parcursul perioadei de mobilizare. La sfârșitul perioadei de mobilizare toate utilajele puse la dispoziție trebuie să îndeplinească cerințele solicitate prin documentația de atribuire.

(10) În cazul defecțiunilor la sistemul GPS și/sau sistemul informatic, **OPERATORUL** va comunica în scris situația apărută **AUTORITĂŢII CONTRACTANTE** și va asigura remedierea defecțiunilor în maxim 48 de ore.

(11) Formatul standard al rapoartelor (zilnice, săptămânale, lunare, trimestriale și anuale) se va conveni între **AUTORITATEA CONTRACTANTĂ** și **OPERATOR** în perioada de mobilizare. Rapoartele se vor pune la dispoziția **AUTORITĂŢII CONTRACTANTE** atât în format electronic cât și letric.

# **Capitolul VII – Securitatea obiectivelor**



(1) Intrarea in obiective va fi controlată de **OPERATOR** și limitată de către acesta la persoanele autorizate să intre în incintă pentru motive asociate cu operarea, întreținerea, control și monitorizarea activităților și la persoanele care livreaza deșeuri. Alte persoane, cum ar fi vizitatori sau grupuri organizate în scopuri educative, vor fi admise cu acceptul **OPERATORULUI**.

(2) Regulile privind accesul la obiective vor fi stabilite de către **OPERATOR** și vor fi comunicate **AUTORITĂŢII CONTRACTANTE** în interiorul perioadei de mobilizare.

(3) **OPERATORUL** este pe deplin responsabil cu asigurarea pazei si a integrității protecției perimetrale pentru toate obiectivele.

(4) Orice incident neobisnuit privind securitatea va fi notificat autoritatilor competente de ordine publica si va fi inregistrat in Baza de Date a Operatiunilor. **OPERATORUL** va raporta Autoritatii Contractante orice incident semnificativ legat de pătrunderi, stricăciuni sau pierderi. **OPERATORUL** și **AUTORITATEA CONTRACTANTĂ** vor examina periodic orice astfel de incident semnificativ si vor evalua caracterul adecvat al masurilor de securitate luate pentru evitarea aparitiei unor evenimente asemanatoare pe viitor.

# **Capitolul VIII – Operațiuni de urgență**



(1) Operatorul va pregăti și implementa un Plan de intervenții în caz de evenimente neprevăzute si isi va instrui personalul referitor la conținutul acestui plan, pentru a fi pregătit în cazul urgențelor cum ar fi incendii, fum și scurgeri de materiale periculoase.

(2) Planul de intervenții în caz de evenimente neprevăzute va fi depus la Autoritatea Contractantă, în perioada de mobilizare și va fi operațional numai după aprobarea acestuia.

# **Capitolul IX – Determinări privind compoziția deșeurilor**

(1) **OPERATORUL** va realiza determinări privind compoziția deșeurilor municipale generate de utilizatorii casnici, a deșeurilor similare (generate de utilizatorii non-casnici).

(2) Determinările vor fi realizate conform standardului românesc SR 13493:2004 „Caracterizarea deșeurilor. Metodologie de caracterizare a deșeurilor menajere”[[4]](#footnote-4), respectiv standardul din pachetul SR CEN/TR 15310-1:2009 „Caracterizarea deșeurilor. Eșantionare deșeuri. Partea 1: Îndrumări pentru selectarea şi aplicarea criteriilor de eşantionare, în diferite condiţii”[[5]](#footnote-5).

(3) Compoziția deșeurilor va fi determinată pentru fiecare localitate din mediul urban și mediul rural în parte, de cel puțin două ori pe an, minim o determinare semestrială.

(4) Înainte cu minim 5 zile lucrătoare înainte de începerea activității de determinare privind compoziția deșeurilor pentru fiecare UAT în parte, **OPERATORUL** va notifica în prealabil **AUTORITATEA CONTRACTANTĂ** și unitatea administrativ-teritorială în legătură cu calendarul de desfășurare, fiind obligatorie prezența a cel puțin un reprezentant din partea **AUTORITĂȚII CONTRACTANTE,** respectiv din partea unității administrativ-teritoriale.

(5) Pe cheltuiala proprie a **OPERATORULUI** se va asigura transportul reprezentanților autorității contractante pe toată perioada de desfășurare a activității de determinare privind compoziția deșeurilor.

(6) Procedura privind determinările va fi detaliată de **OFERTANT** la nivelul propunerii tehnice. Costurile cu determinările vor fi evidențiate de ofertant la nivelul propunerii financiare.

# **Capitolul X – Monitorizarea activității de către Autoritatea Contractantă**

1. **Monitorizarea prestațiilor**

(1) **AUTORITATEA CONTRACTANTĂ** va monitoriza activitatea **OPERATORULUI** și o va lua în considerare la confirmarea plăților către **OPERATOR**. Activitatea de monitorizare se va desfășura, fără a se limita, în conformitate cu prevederile din **Anexa 16** la Caietul de Sarcini – **(”MECANISMUL DE RAPORTARE, CONTROL, VERIFICARE ȘI EFECTUARE PLĂȚI”).**

(2) **OPERATORUL** va coopera pe deplin cu **AUTORITATEA CONTRACTANTĂ** pentru a monitoriza și controla serviciile și va permite permanent A**UTORITATII CONTRACTANTE** să inspecteze toate înregistrările și documentele păstrate privind serviciile și să inspecteze echipamentele și vehiculele etc.

(3) **AUTORITATEA CONTRACTANTĂ** va organiza ședințele de management al serviciilor cu participarea **OPERATORULUI** și, după caz, a reprezentanților unităților adminstrativ-teritoriale, respectiv a operatorilor instalațiilor de gestionare a deșeurilor, cu o frecvență trimestrială și ori de câte ori este nevoie, în caz de evenimente neprevăzute sau eventuale dispute.

(4) **OPERATORUL** va instala, utiliza și întreține pe cheltuiala proprie un sistem informatic computerizat, unde vor fi stocate și procesate datele legate de activitățile prestate, inclusiv un sistem GPS pentru urmărirea echipelor de lucru pe traseu. **OPERATORUL** va pune la dispoziția **AUTORITĂȚII CONTRACTANTE** hardware-ul și software-ul necesare pentru urmărirea activităților.

(5) În funcție de alegerea **AUTORITĂȚII CONTRACTANTE**, monitorizarea în teren se face fie prin însoțirea echipajelor în oricare sau în toate etapele activității zilnice și/sau prin verificări, făcute de reprezentanții **UAT-urilor și/sau cei ai ADI Ecolect Mureș**. **OPERATORUL** este obligat să pună la dispoziția **AUTORITĂȚII CONTRACTANTE - ADI Ecolect Mureș** un mijloc de transport adecvat, care va respecta prevederile art. 5 alin. (8) din OUG nr. 80 / 2001 privind stabilirea unor normative de cheltuieli pentru autoritățile administrației publice și instituțiile publice. Autoturismul va fi de fabricație nouă, va fi cuprins în fișa de fundamentare a tarifului cu amortizare liniară pe 8 ani și va fi disponibil Autorității contractante și va urmări același regim ca și activitatea / obligația nr. 6 din Anexa 3 la Caietul de sarcini.

(6) **AUTORITATEA CONTRACTANTĂ** are dreptul de a face verificări și controale prin vizite inopinate în legătură cu toate activitățile specifice Contractului.

1. **Confirmarea prestațiilor**

(1) Recepția și confirmarea aferentă activității de colectare și transport a deșeurilor municipale se va efectua zilnic, în maxim 24 ore de la prestarea serviciilor, de către persoanele desemnate din partea **fiecărui UAT în parte,** conform procedurii descrise în **Anexa 16** la Caietul de Sarcini – **(”MECANISMUL DE RAPORTARE, CONTROL, VERIFICARE ȘI EFECTUARE PLĂȚI”).**

(2) Recepția serviciilor va fi efectuată în concordanță cu frecvențele de colectare a deșeurilor, prezentate în **Anexa 9** la Caietul de Sarcini **– (”FRECVENȚA DE COLECTARE A DEȘEURILOR MUNICIPALE”) și** conform procedurii descrise în **Anexa 16** la Caietul de Sarcini – **(”MECANISMUL DE RAPORTARE, CONTROL, VERIFICARE ȘI EFECTUARE PLĂȚI”).**

(3) **OPERATORUL** este obligatsă pună zilnic la dispoziția **AUTORITĂȚII CONTRACTANTE**, în vederea verificării, în S.I.I.M.M toate informațiile conform procedurii descrise în **Anexa 16** la Caietul de Sarcini – **(”MECANISMUL DE RAPORTARE, CONTROL, VERIFICARE ȘI EFECTUARE PLĂȚI”).**

(4) În situția ivirii unor neînțelegeri apărute, se va stabili o comisie formată din 3 reprezentanți *(2 din partea* ***AUTORITĂȚII CONTRACTANTE – ADI Ecolect Mureș,*** *o persoană din partea UAT-ului pe raza căruia s-a identificat o situație care nu conchide procedurilor contractuale)*, care vor consemna sau nu recepția serviciilor, în baza documentelor justificative puse la dispoziție de **OPERATOR,** raportat la verificările în teren.

(5) **OPERATORUL** este obligat să pună zilnic, fără întrerupere, la dispoziția **AUTORITĂȚII CONTRACTANTE** vizualizarea sistemului GPS amplasat pe utilajele ofertate.

# **Capitolul XI – Intervenții la sesizări, reclamații, solicitări**

(1) **OPERATORUL** este obligat să înființeze un dispecerat disponibil non-stop, care va prelua sesizări, reclamații și solicitări de la utilzatorii casnici și non-casnici. Numărul de telefon folosit în acest scop, precum și adresa de e-mail trebuie trimise **AUTORITĂȚII CONTRACTANTE.**

(2) În funcție de gravitatea și complexitatea aspectelor sesizate, **OPERATORUL** va interveni în termen cât mai scurt (maxim 24 de ore) pentru colectarea și transportul deșeurilor municipale, iar daca acest lucru nu este posibil imediat, aceste sesizări vor fi rezolvate în maxim 48 de ore de la data primirii sesizării/solicitării/reclamației. În urma executării intervenției pentru rezolvarea solicitări/ sesizării/reclamației se va întocmi un bon/raport de lucru semnat de către reprezentatul **OPERATORULUI** și utilizatorul care a solicitat intervenția, în care se vor menționa, cel puțin, următoarele elemente:

* locul, data, ora lucrării;
* operația, utilajul și cantitatea de deșeuri ridicată;
* tariful prestației.

(3) **OPERATORUL** are obligația să informeze **AUTORITATEA CONTRACTANTĂ** asupra reclamațiilor/sesizărilor primite și a modului de rezolvare. **OPERATORUL** va transmite lunar (pentru fiecare an contractual, conform contractului încheiat), informații privind reclamațiile/sesizările primite în ceea ce privește prestarea/furnizarea Serviciului prin transmiterea procentului de sesizări/reclamații primite și a celor rămase nesoluționate.

(4) Rapoartele privind modul de soluționare a solicitărilor/reclamaților/sesizărilor vor face obiectul unui raport lunar care se va înainta **AUTORITĂȚII CONTRACTANTE**.

(5) Aceste rapoarte vor fi avute în vedere de către **AUTORITATEA CONTRACTANTĂ** la analiza indicatorilor de performanță.

# **Capitolul XII – Măsuri de informare a populației și conștientizare**



(1) **OPERATORUL** se obligă să organizeze campanii de informare și conștientizare privind colectarea separată a deșeurilor reciclabile, a biodeșeurilor, a deșeurilor menajere periculoase, a deșeurilor voluminoase și a deșeurilor din construcții și desființări.

(2) **OPERATORUL** are obligația să informeze utilizatorii asupra regulilor de utilizare a serviciilor, respectiv să îi înștiințeze pentru a indica un eventual comportament indezirabil (probleme legate de colectarea separată greşită a deşeurilor, umplerea până la refuz sau alte nerespectări ale regulilor). Toate materialele publicitare realizate în cadrul campaniilor de informare și conștientizare vor conține propriile elemente de identitate vizuală, alături de cele ale ADI „ECOLECT MUREȘ”. Toate modelele de materiale publicitare vor fi prezentate în mod obligatoriu AUTORITĂȚII CONTRACTANTE cu cel puțin 2 săptămâni înainte de începerea efectivă a campaniei de informare și conștientizare.

(3) **OPERATORUL** are obligaţia realizării unor campanii de informare, conştientizare şi educare a populaţiei ariei administrativ-teritoriale deservite, în privinţa protecţiei mediului prin reciclarea/valorificarea deşeurilor, cât şi privind procesul de gestionare a deşeurilor.

(4) Activităţile minime aferente unei campanii de informare și conștientizare vor fi:

* informare a publicului prin intermediul internetului (site-ul propriu și social media) și a mijloacelor media de informare în masă locale/naționale (radio, televiziune, presa scrisă) privind: prevenirea generării deşeurilor, colectarea separată a deşeurilor. În cadrul unei campanii se vor difuza minim un spot radio cu minim 20 difuzări și un spot TV cu minim 10 difuzări;
* realizarea de pliante privind prevenirea generării deşeurilor, colectarea separată a deşeurilor menajere, inclusiv a deșeurilor periculoase și voluminoase, precum și a deșeurilor din construcții și desființări; pliantele vor fi distribuite la asociații de proprietari/locatari, gospodării individuale, instituţii, operatori economici, şcoli, primării, ONG-uri.

Pliantele vor conține cel puțin următoarele informații:

1. numărul de fracții pentru colectarea separate a deșeurilor menajere,
2. frecvența de colectare,
3. programul de colectare a deșeurilor periculoase menajere,
4. programul de colectare a deșeurilor voluminoase,
5. modalitatea de colectare a deșeurilor din construcții și desființări generate de populație.

În cadrul unei campanii se vor difuza minim 11.0000 de pliante și 3.000 de afișe;

* anunțuri privind campaniile de colectare a deșeurilor periculoase și voluminoase.

(5) Publicul țintă al campaniilor este reprezentat de utilizatorii serviciului de salubrizare, și anume: asociații de proprietari/locatari, persoane fizice (gospodării individuale), operatori economici și instituții publice.

(6) Scopul acestor campanii este de a crește cantitatea de deșeuri colectată separat (reciclabile, menajere periculoase, voluminoase), de a reduce procentul impurităților din containerele dedicate colectării deșeurilor reciclabile, de a preveni abandonarea deșeurilor în spații publice.

(7) Pentru primul an, campania de informare și conștientizare va începe în perioada de mobilizare, odată cu distribuirea echipamentelor de colectare.

(8) Înainte de tipărire/publicare/difuzare orice material va fi supus aprobării **AUTORITĂȚII CONTRACTANTE**.

# **Capitolul XIII – Tarife. Valoarea Contractului. Ajustarea / modificarea tarifelor**

1. **Tarifele**

(1) Tarifele prezentate de **OFERTANȚI** în cadrul Ofertei financiare trebuie să conducă la atingerea următoarelor obiective:

* asigurarea prestării Serviciului la nivelurile de calitate și Indicatorii de Performanță stabiliți prin Caietul de Sarcini și Regulamentul Serviciului;
* realizarea unui raport calitate-cost cât mai bun pentru Serviciul prestat pe Durata Contratului și asigurarea unui echilibru între riscurile și beneficiile asumate atât de **AUTORITATEA CONTRACTANTĂ**, cât și de **OPERATOR**;
* asigurarea funcționării eficiente a Serviciului și a exploatării bunurilor aparținând domeniului public și privat al **AUTORITĂȚII CONTRACTANTE**, afectate Serviciului de salubrizare, precum și asigurarea protecției mediului.

(2) **OFERTANȚII** vor prezenta în mod obligatoriu, în oferta financiară, tarife de operare propuse pentru toate activitățile care fac parte din serviciul care se deleagă, în conformitate cu cele prezentate în **Anexa 2** la Caietul de Sarcini – **(”ACTIVITĂȚI SPECIFICE ȘI TARIFE DISTINCTE”)**, respectiv:

1. **Colectarea separată și transportul separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat, din care:**
2. tarif pentru colectarea separată și transportul separat al deșeurilor de hârtie, metal, plastic și sticlă din deșeurile municipale - **Tcs reciclabile**;
3. tarif pentru colectarea separată și transportul separat al deșeurilor reziduale, inclusiv a reziduurilor menajere și similare și al altor deșeuri colectate separat decât cele de hârtie, metal, plastic și sticlă - **Tcs reziduale**;
4. tarif pentru colectarea separată și transportul separat al biodeșeurilor din deșeurile municipale - **Tcs biodeșeuri**;
5. tarif pentru colectarea separată și transportul separat al deșeurilor voluminoase colectate în cadrul campaniilor de colectare - **Tcs voluminoase;**
6. tarif pentru colectarea separată și transportul separat al deșeurilor textile colectate în cadrul campaniilor de colectare - **Tcs textile;**
7. tarif pentru colectarea separată și transportul separat al deșeurilor periculoase din deșeurile menajere colectate în cadrul campaniilor de colectare - **Tcs periculoase;**
8. **Servicii conexe serviciului de salubrizare cu grad redus de repetabilitate și care se desfășoară ocazional:**
9. tariful pentru gestionarea deșeurilor provenite din locuințe, generate de activități de reamenajare și reabilitare interioară și/sau exterioară a acestora, la solicitarea utilizatorilor casnici, pe baza fișei de fundamentare întocmită de către operator. Factura se emite către utilizatorii serviciului;
10. tariful pentru gestionarea deșeurilor voluminoase, inclusiv saltelele și mobila, colectate la solicitarea utilizatorilor, pe baza fișei de fundamentare întocmită de către operator. Factura se emite către utilizatorii serviciului;
11. tariful pentru gestionarea deșeurilor provenite de la evenimentele publice, la solicitarea organizatorilor, pe baza fișei de fundamentare întocmită de către operator. Factura se emite către organizatorul evenimentului public;
12. tariful pentru gestionarea deșeurilor municipale abandonate, pe baza fișei de fundamentare întocmită de către operator, prin raportare la datele istorice privind cantitățile de deșeuri abandonate. Factura se emite către autoritatea administrației publice locale a unității administrativ-teritoriale;
13. tariful pentru gestionarea deșeurilor abandonate provenite de la lucrări de construcții, pe baza fișei de fundamentare întocmită de către operator, prin raportare la datele istorice privind cantitățile de deșeuri abandonate. Factura se emite către autoritatea administrației publice locale a unității administrativ-teritoriale.

(2) Tarifele pentru activitățile de desfășurate pe fluxul deșeurilor municipale se fundamentează de **OPERATOR** prin luarea în calcul numai a cheltuielilor de operare aferente activității respective, fără a include în structura tarifului:

1. cheltuieli aferente altor activități de salubrizare desfășurate de **OPERATOR** pe fluxul deșeurilor municipale, precum cheltuieli cu depozitarea, cheltuieli cu sortarea și/sau cheltuieli aferente altor activități de tratare a deșeurilor;
2. cheltuieli cu contribuția pentru economia circulară;
3. venituri estimate/obținute din vânzarea/valorificarea deșeurilor și/sau din sumele încasate de la organizațiile care implementează răspunderea extinsă a producătorilor.

(3) Toate tarifele pentru activitățile de desfășurate pe fluxul deșeurilor municipale se ofertează și se fundamentează pe elemente de cheltuieli, în cadrul aceleiași fișe de fundamentare, obligatoriu, în lei/tonă, în lei/persoană și în lei/mc.

(4) Oferta este considerată neconformă dacă tarifele ofertate nu sunt fundamentate în lei/tonă.

(5) Stabilirea tarifelor pentru activitățile de salubrizare desfășurate de operatori pe fluxul deșeurilor municipale se face potrivit formulei:

T = V/Q, unde:

T - tariful stabilit, în lei/tonă, și convertit de către **OPERATOR**, în cadrul aceleiași fișe de fundamentare, inclusiv în lei/persoană/lună și în lei/mc, pentru toate activitățile de salubrizare desfășurate de operatori pe fluxul deșeurilor municipale, cu excepția tarifului pentru activitatea de operarea centrelor de colectare prin aport voluntar care se stabilește numai în lei/tonă;

V - valoarea totală a activității/prestației respective;

Q - cantitatea programată (tone/an).

1. **Valoarea contractului**

(”A”) Valoarea estimată anuală a Contractului: **27.427.939,65** lei fără TVA / an

(”B”) Durata Contractului: **8** ani

(”C = A x B”) Valoarea TOTALĂ estimată a contractului pe toată durata: **219.423.517,16** lei fără TVA.

Notă:

*Valoarea TOTALĂ estimată reprezintă un calcul matematic simplu, adevărata valoare în timp a Contractului fiind determinată de eventuale ajustări / modificări ale Contractului, în funcție de ritmul de creștere în mod real a indicatorilor macroeconomici. Valoarea Anuală a Contractului (VAC) va fi stabilită în urma cantitățiilor efectiv colectate și confirmate.*

1. **Ajustarea tarifelor**

Ajustarea tarifelor se va realiza cu respectarea Ordinului președintelui A.N.R.S.C. nr. 640/2022.

Condițiie specifice de ajustare a tarifelor se regăsesc în cadrul Clauzelor contractuale, anexă la documentația de atribuire.

1. **Modificarea tarifelor**

Modificarea tarifelor se va realiza cu respectarea Ordinului președintelui A.N.R.S.C. nr. 640/2022. Condițiie specifice de modificare a tarifelor se regăsesc în cadrul Clauzelor contractuale, anexă la documentația de atribuire.

# **Capitolul XIV – Acorduri cu terți operatori economici aflate în sarcina Operatorului**



(1) **OFERTANTUL** va prezenta în cadrul propunerii tehnice cel puțin următoarele acorduri de principiu încheiate cu terți operatori economici în a căror responsabilitate va intra prestarea serviciilor specifice în favoarea acestuia dintâi în vederea îndeplinirii întocmai și la timp a obiectului contractului:

* Furnizorul / furnizorii de echipamente (autovehicule, recipiente, containere, pubele, saci);
* Furnizorul de servicii care va implementa sistemul GPS;
* Furnizorul de servicii care va implementa sistemul informatic (S.I.I.M.M);
* Furnizorul de servicii care va furniza cititoarele RFID, licențele și cipurile RFID;
* Instalațiile de eliminare a deșeurilor voluminoase, periculoase și textile.

(2) **OFERTANTUL** va avea în vedere că în caz de forță majoră sau alte situații ivite, nu este obligat să încheie acordurile cu operatorii declarați la nivelul propunerii tehnice. În cazul în care va exista situația înlocuirii operatorilor, aceasta va avea loc numai în interiorul perioadei de mobilizare.

# **Capitolul XV – Modul de alocare a riscurilor asociate activității delegate**



(1) Având în vedere riscurile ce pot apărea în legătură cu îndeplinirea contractului, a fost aplicată ca regulă generală aceea că riscul trebuie suportat de către partea care îl poate atenua în cea mai mare măsură și/sau care poate controla cel mai bine consecințele. Astfel, fiecare parte își va asuma riscuri pe care va fi în măsură să le gestioneze în vederea asigurării fezabilității economice a contractului.

(2) Nu sunt considerate riscuri toate condițiile stipulate în Documentația de atribuire, condiții ce trebuie îndeplinite de către Delegat (ex. asigurarea cu personal, dotare minimală, autorizări și experiență relevantă, sisteme de management etc). În această categorie sunt cuprinse toate angajamentele asumate ca atare prin ofertă de către Delegat. Prin urmare, toate acestea sunt responsabilități exclusive ale Delegatului pe toată durata de derulare a Contractului.

(3) În **Anexa 13** la Caietul de Sarcini **– (”RISCURI. MODALITATEA DE ALOCARE A RISCURILOR”)** sunt prezentate riscurile identificate și asociate activității delegate, precum și modul de alocare a acestora.

# **Capitolul XVI – Raportarea în cadrul contractului**

1. **Considerente generale**

(1) **OPERATORUL** va trebui să implementeze un sistem informatic perfomant (S.I.I.M.M) care să-i permită să dezvolte o baza de date cu configurare în Sistem Informatic Geografic și care va include toate informațiile conform Capitolului VI. Sistemul va fi utilizat pentru a crea, stoca, analiza și prelucra informații distribuite spațial pentru monitorizarea și raportarea informațiilor pe perioada derulării Contractului.

(2) Reprezentanții **AUTORITĂȚII CONTRACTANTE** vor avea în orice moment acces la baza de date printr-un website/portal pe care **OPERATORUL** îl va pune la dispoziție către ADI „ECOLECT MUREȘ”. Accesul la baza de date s-a va realiza pe baza unui cont de utilizator și a unei parole stabilită de utilizator.

(3) Sistemul informatic, pe baza înregistrărilor zilnice, trebuie să poată genera rapoarte periodice privind oricare categorie de înregistrări, conform Capitolului VI. Sistemul informatic va permite posibilitatea de export a datelor în documente de format tip CSV, Excel etc.

1. **Considerente finale**

(1) Prezentul Caiet de sarcini se completează în mod integral cu prevederile Clauzelor Contractuale și a celor din legislația specifică activitățiilor delegate, fără a se exclude una pe alta.

(2) Pentru abaterile punctuale referitoare la calitatea serviciului și a raportărilor contractuale se vor aplica sancțiuni conform celor prevăzute în **Anexa 14** la Caietul de Sarcini **– (”SANCȚIUNI”).**

(3) Pentru UAT Municipiul Tg. Mureș, Operatorul va avea în vedere toate condițiile specifice indicate ăn Caietul de sarcini și anexele la acesta și le va corobora inclusiv cu programul de colectare special prevăzut în **Anexa 17** la Caietul de Sarcini – **(”PROGRAM DE COLECTARE”).**

# **Capitolul XVII – Anexe**



1. Utilaje folosite strict numai pentru colectarea deșeurilor reziduale și a biodeșeurilor [↑](#footnote-ref-1)
2. Utilaje folosite strict numai pentru colectarea deșeurilor reciclabile [↑](#footnote-ref-2)
3. Sintagma ”Echipamente” va face referire la recipiente, containere și saci, necesare pentru infrastructura de colectare [↑](#footnote-ref-3)
4. Link acces: <https://magazin.asro.ro/ro/standard/95025> [↑](#footnote-ref-4)
5. Link acces: <https://magazin.asro.ro/ro/standard/171921> [↑](#footnote-ref-5)